曹素功

上海周虎臣曹素功笔墨公司是总部勒垃中國上海个爿做墨、墨锭、毛筆个公司。

 历史 
清朝康熙六年（1667年），安徽歙县人曹圣臣開始做墨，拿自家做墨个地方叫曹素功墨庄。伊个後人拿生意拓展到蘇州。同治年个辰光，曹圣臣个九世孙曹端友拿箇生意帶到上海来。，勒垃上海老城厢小东门方浜路38号開仔爿墨莊。1917年，又勒垃闸北南山路128弄32号開仔做墨个基地。

清康熙年个辰光，江西个周虎臣開始做毛笔，伊後人也同樣拿生意做到上海。

1956年，徽歙曹素功墨厂公私合营，还拿老周虎臣笔厂吃脱，故咾曹素功墨廠又增了隻上海墨厂个名头。1958年，曹素功拿做墨个侪搬进闸北南山路。

2004年，曹素功劃畀上海新世界集團，改名上海新世界笔墨有限公司。2008年，该公司開辦上海笔墨博物馆。同年更名上海周虎臣曹素功笔墨有限公司。2011年，曹素功墨锭制作技艺成为国家级非物质文化遗产代表性项目名录。

2021年，曹素功總部从静安区芷江西路街道南山路个弄堂里向搬去上海理工大学附近个军工路。2023年3月份，箇總部改造成笔墨宫坊，是国家级非物质文化遗产生产性保护示范基地、国家4A级旅游景区。

 参考 

Category:上海个公司
Category:上海老字号